સપ્ટેમ્બર ૨૦૧૪માં ફોરવર્ડ માર્કેટ કમિશને શેરબજારમાં નોંધાયેલી કંપનીઓએ તેમની બેલેન્સ શીટમાં કાચા માલને લગતું હોલ્ડિંગ જાહેર કરવાનો નિયમ ઝડપથી અમલ કરવા સેબીને સૂચન કર્યું હતું. જો આ સૂચનોને સ્વીકારી લેવામાં આવશે તો નોંધાયેલી કંપનીઓએ તેમના હેજ્ડ અને અનહેજ્ડ કાચા માલનું હોલ્ડિંગ સ્ટોક એક્સચેન્જ પ્લેટફોર્મ પર જાહેર કરવું પડશે. આ નિયમ કંપનીઓના પણ ફાયદામાં હોવાનું નિષ્ણાતો જણાવી રહ્યા છે કારણ કે, તેનાથી કાચા માલની કિંમતનું જોખમ સ્પષ્ટ થશે. કારણ કે, નાના અને મધ્યમ કદની કંપનીઓની સામાન્ય ફરિયાદ હોય છે કે, કોમોડિટીઝ એક્સચેન્જો અનેક કોમોડિટીઝમાં ઊંડાણપૂર્વકની માહિતી આપતા નથી. આ પગલાંથી પારદર્શકતામાં પણ વધારો થશે અને શેરહોલ્ડરોને પણ કોમોડિટીઝ એક્સપોઝર જાણીને વધુ સાવચેત થઈ શકશે.